Kamu bisa jelasin ke aku soal John Kerry dalam bahasa melayu?

John Forbes Kerry ialah ahli politik Amerika Syarikat yang kini berkhidmat sebagai Duta Khas Presiden Amerika Syarikat untuk iklim sejak 20 Januari 2021, di bawah presiden Joe Biden. Beliau sebelumnya menjawat sebagai Setiausaha Negara Amerika Syarikat ke-68 di bawah pentadbiran presiden Obama dari tahun 2013 hingga 2017.

Beliau juga merupakan bekas senator dari Massachusetts dan calon Demokrat dalam pilihan raya Presiden 2004. Beliau dikalahkan oleh George W. Bush. Beliau telah menjadi senator selama 20 tahun, dan berkhidmat sebagai Leftenan Gabenor Massachusetts di bawah Michael Dukakis dari tahun 1983 hingga 1985. Beliau ialah anggota parti Demokrat.

Pada 1 Februari 2013, beliau dilantik sebagai Setiausaha Negara Amerika Syarikat, menggantikan Hillary Clinton. Pencalonan beliau mulai kukuh selepas duta besar A.S. untuk PBB, Susan Rice, mengundur diri sebagai calon kerana mendapat tekanan berhubung isu serangan ke atas konsulat AS di Benghazi, Libya.

Pada 23 November 2020, Presiden terpilih Joe Biden mengumumkan bekas Setiausaha Negara AS John Kerry akan dilantik sebagai Wakil Presiden Khas untuk Iklim dan akan menjadi anggota Majlis Keselamatan Negara Amerika Syarikat (NSC). Beliau menjawat jawatan tersebut setelah Joe Biden mengangkat sumpah jawatan presiden, pada 20 Januari 2021.